kardosdrur/scandi-wiki huggingface dataset:
Den gamle Latinskole (Slagelse)

Den gamle Latinskole er en tidligere latinskole i Slagelse, som ligger i Rosengade. Bygningen blev opført omkring år 1500 som kirkelade for Sankt Mikkels Kirke, som ligger ved siden af.

Historie 

Bygningen blev oprindeligt opført som kirkelade til Sankt Mikkels Kirke, der ligger lige overfor, omkring år 1500. I 1616 blev latinskolen, som siden 1507 havde ligger på Antvorskov Kloster flyttet til kirkeladen af Christian 4.

Omkring år 1800 gik B.S. Ingemann på skolen. I 1809 blev skolen flyttet til Bredgade, hvor den senere forfatter H.C. Andersen startede i 1822. Af andre kendte elever findes Jens Baggesen, William Christopher Zeise og C.N. Rosenkilde.

Efterfølgende fungerede bygningen først som hospital, og herefter som politistation, og senere mødelokaler og kirkekontor. I 1900-tallet ombyggede man huset, så det kunne fungere som kirketjenerbolig i tagetagen.

Beskrivelse 

Den gamle Latinskole i sengotik er en rød munkestensbygning på kirkepladsen overfor Sankt Mikkels Kirke. Den er grundmuret, med enkelte kampesten, og kun i én etage. Den er et rødt sadeltag med teglsten. I taget er skårvinduer af nyere dato, og man har på et tidspunkt fjernet husets skorstene. Da bygningen blev brugt som politistation var den rødkalket og der fandtes endnu to skorstenspiber på taget.

Alle bygningens vinduer og døre er af nyere dato. I sydgavlen findes faldbuede vinduer. Her findes også en marmortavle til minde om nogle af de kendte elever, som har gået på skolen.

Indendørs findes en stueetage og en tagetage. Ruminddelingen er af nyere dato, og underetagen består af en forstue, to toiletter, ot mindre rum, et køkken og et stort gennemgående rum mod sydgavlen. Førstesalen rummer et nyere køkken, badeværelse og et par værelse. Stuetagen har pudsede vægge og lofter.

Se også 
 Den gamle Latinskole i Kalundborg
 Den gamle Latinskole i Skælskør
 Fredede bygninger i Slagelse Kommune

Referencer

Eksterne henvisninger 

Fredede bygninger, konstruktioner og anlæg i Slagelse Kommune
Bygninger, konstruktioner og anlæg i Slagelse
Gotisk arkitektur i Danmark
Uddannelse i Slagelse
Georgie Fame

Georgie Fame (opr. Clive Powell) (født 26. juni 1943 i Lancashire , England) er en engelsk sanger, pianist, keyboardspiller og komponist.

Fame slog igennem med en stribe hits i 1960'erne som f.eks. Yeh Yeh (1964) og Get Away (1966). Han dannede gruppen The Blue Flames som gennem årene indeholdte nogle af de fremmeste musikere i England. Han er inspireret af jazz, blues, rythm and blues og rockmusik. Han er stadig aktiv på musikscenen.

Udvalgte plader 

 Rythm and Blues at the Flamingo – 1964
 Yeh Yeh – 1965
 Get Away – 1966
 The Two Faces of Fame – 1967

Eksterne henvisninger 
 

Sangere fra Storbritannien
Pianister fra Storbritannien
Komponister fra England
Musikere fra Storbritannien
Kim Pyong-il

Kim Pyong-il 김평일(Korean udtalelse: [kim.pʰjʌŋ.il]; født 10. august 1954, Pyongyang, Nordkorea) er nordkoreansk politiker og en yngre halvbror til den tidligere leder af Nordkorea, Kim Jong-il, han er den sidste nulevende søn af den tidligere leder og præsident af Nordkorea Kim Il-sung. Han er den nuværende ambassadør for Nordkorea i Tjekkiet.

Referencer 

Politikere fra Nordkorea
Personer fra Pyongyang
The Durutti Column

The Durutti Column er et engelsk postpunk-band som blev dannet i Manchester, England i 1978. Bandet har i lange perioder egentlig været et enmandsprojekt, men guitaristen, sangeren og pianisten Vini Reilly har ofte være akkompagneret af andre, hovedsageligt trommeslageren Bruce Mitchell og Keir Stewart på bas, keyboards og mundharpe.

Historie 
The Durutti Column blev samlet i 1978 af Tony Wilson og Alan Erasmus. De, der senere blev partnere i Factory Records, samlede bandet af resterne af en opløst punkband. De kaldte bandet "The Durutti Column" - en fejlstavet variant af Buenaventura Durrutis anarkistiske kolonne under den spanske borgerkrig. Vini Reilly, og endnu et par medlemmer, tilsluttede sig kort efter. Men efter debutalbummet begyndte medlemmerne at skændes, og alle, undtagen Vini Reilly, forlod bandet.

På film 
The Durutti Column, der på det tidspunkt kun bestod af Vini Reilly, portræteres i filmen 24 Hour Party People. Vini Reilly spilles af Raymond Waring.

Diskograf i udvalg 
 1980 - The Return of the Durutti Column
 1981 - LC
 1983 - Another Setting
 1983 - Live at The Venue, London
 1983 - Amigos Em Portugal
 1984 - Without Mercy
 1986 - Circuses and Bread
 1986 - Live at The Bottom Line
 1987 - The Guitar and Other Machines
 1989 - Vini Reilly
 1990 - Obey the Time
 1994 - Sex and Death
 1996 - Fidelity
 1998 - Time was Gigantic... When we Were Kids
 2001 - Rebellion
 2003 - Someone Else's Party
 2004 - Tempus Fugit
 2006 - Keep Breathing
 2007 - Idiot Savants
 2008 - Sunlight to Blue... Blue to Blackness
 2008 - Treatise on the Steppenwolf
 2009 - Love ind i the Time of Recession
 2009 - A Paean To Wilson
 2011 - Chronicle
 2012 - Short Stories For Pauline
 2014 - Chronicle XL

Referencer

Eksterne henvisninger 

 
 The Durutti Column @ Cerysmatic Factory
 Gigography
 Discussion Group at Yahoo! 
 [ Allmusic.com article on The Durutti Column]

Musikgrupper fra 1978
Punkgrupper fra Storbritannien
Kannikegade

Kannikegade kan henvise til flere emner:

 Kannikegade (Grenaa) - en gade i Grenaa
 Kannikegade (Hillerød) - en gade i Hillerød
 Kannikegade (Aarhus) - en gade i Aarhus
Abkær Mose

Abkær Mose er den centrale mose i en stor naturfredning syd for Vojens i Haderslev Kommune. Fredningen af de udstrakte moseområder fra 1985, der også omfatter Stengelmose og Hjarup Mose, skal føre dem tilbage til deres oprindelige udseende. 

Det er et storslået landskab, der danner rammen for moserne, der er et af landsdelens vigtigste moseområder. Abkær mose er en af landets fineste højmoser, og også en af de sidste. 
De store moser Abkær, Hjarup og Stengelmose syd for Vedsted er dannet, da mægtige isolerede isklumper, der lå vest for selve gletsjerfronten, smeltede. Moserne er gennem årene vokset til med tørvemosser og derved blevet til højmoser. 

Hjarup Mose er næsten helt forsvundet, mens der i Abkær Mose ses to uforstyrrede højmosearealer; i Stengelmose er også mindre højmosearealer.

Moserne ligger i et sammenhængende landskabsstrøg, der bl.a. indeholder Oksevejen fra Haderslev og en del af Hærvejen fra Haderslev Dam i nord, over Pamhule, Vedstedområdet, Vedsted Sø og Rygbjerg Søer til Stenhøjområdet vest for Hovslund Stationsby. Moseområdet er en del af en samlet bevaringsplan for de sønderjyske moser, der biologisk, geologisk, botanisk og ornitologisk er særdeles interessante.

Området er bedst egnet til ture i bil eller på cykel. Fra Vedsted kan man tage mod syd af Stendyssevej og gøre holdt ved ”Femhøje”, hvor der ligger en række spændende oldtidshøje. Fortsætter man mod syd, kører man langs vestsiden af Abkær Mose. Drejer man til venstre mod Haderslev kommer man til P-plads med fugletårn, hvorfra der er udsigt over mosen.

Abkær Mose er særlig værdifuld, fordi den oprindelige plantevækst er bibeholdt.

Kilder og henvisninger
 Abkær Mose, Stengelmose og Hjarup Mose på fredninger.dk
 Abkær Mose  på  haervej.dk

Fredede arealer i Danmark
Lokaliteter i Haderslev Kommune
Anna Bramsen

Anna Bramsen (egentlig Anna Christiane Augusta Cathrine Bramsen, født 21. september 1886, død 7. juni 1962) var en dansk læge og missionær.

Liv og gerning 
Hun blev født på Lauritzminde i Sønder Stenderup i Stenderup Sogn som datter af proprietær Lauritz Hansen Bramsen (1858–1937) og Cornelia Emilie Olsen (1861–1939).

Virke i Teltmissionen 
Hun blev cand.med. i 1915 og tog der efter en supplerende uddannelse i London. I årene 1920–35 var hun missionær i "Teltmissionen" (Dansk Pathanmission) i Mardan, den nordvestlige grænseprovins i det daværende Indien (senere Pakistan). Hun genoptog her det arbejde, som var blevet afbrudt ved læge Marie Holsts død 1917 og ledede missionens hospital med stor dygtighed. En særlig indsats gjorde hun mod den udbredte medfødte syfilis. Samtidig søgte hun at skabe et kristent fællesskab for kvinder, som på grund af deres kristne overbevisning var blevet udelukkede af deres familier og derfor måtte forsøge at leve uden denne støtte i samfundet. Under påvirkning fra den højkirkelige teolog Fr. Heiler ville hun bruge hospitalet som en slags "moderhus" for en søsterorden men uden et egentligt klosterliv. Pathanmissionens bestyrelse var imod denne politik og anså hendes tanker for katolske. Muligvis var denne modvilje en medvirkende årsag til at hun søgte sin afsked i februar 1935, men det forhold, at hospitalet måtte lukkes midlertidigt samme år af økonomiske grunde, kan også have spillet ind.

Virke ved det skotske missionshospital 
Anna Bramsen virkede der efter i en årrække på det skotske missionshospital i Rawalpindi.

Læge i Christiansfeld 
Senere blev hun praktiserende læge i Christiansfeld.

Sidste år 
I 1959 bosatte hun sig på Lem hede ved Skjern, hvor pastor Hakon Rabjerg havde oprettet Hellig Kors Kloster. Her var hun leder af "De økumeniske mindresøstre", en orden oprettet efter franciskansk forbillede. Hende tanke var en klosteragtig tilværelse men virkende på evangelisk-luthersk grund, men ordenen forblev dog en såkaldt "tertiarorden", hvor medlemmerne ikke levede i kloster- eller arbejdsfællesskab.

Hun døde i Lem i 1962.

Eksterne henvisninger 
"Anna Bramsen (1886 - 1962). Bramsen, Anna Christiane Augusta Cathrine" (Kvinfo.dk)

Missionærer fra Danmark
Dave Richmond

David "Dave" Richmond (født 1940 i Brighton Sussex, England) er en engelsk bassist og komponist.
Richmond er nok mest kendt fra sit samarbejde med Manfred Mann og dennes gruppe. Han var også session musiker i 1970´erne for feks. Cliff Richard, The Shadows, Olivia Newton-John, Elton John, Cilla Black, Serge Gainsbourg, Jane Birkin, Dusty Springfield etc.
Richmond dannede gruppen Collage (1973) med Brian Bennett og Alan Hawkshaw som lavede en lp Misty. Selvom han i starten af sin karriere primært var elbassist, spiller han også kontrabas. Han spiller i dag stadig som sessionbassist bla med den tyske slagermusiker Bert Kaempfert´s bigband, og i andre forskellige jazz og rock sammenhænge.

Udvalgte Plader

Solo lp´er 
 
 Mainly Bass - 1983
 Thought Patterns - 1979 med Clive Hicks
 Tolls of the Trade - 1980 med Harold Fisher

Som sideman 
 
 Manfred Mann - As is - 1966
 Manfred Mann - The Soul of Mann - 1967
 Marvin, Welch & Farrar - Marvin, Welch & Farrar - 1971
 Marvin, Welch & Farrar - Second Opinion - 1971
 Cliff Richard - Cliff Goes East - 1972
 Collage/Misty - 1973 trio med Brian Bennett og Alan Hawkshaw
 Moody - The Gentle Rain - 1973
 Brian Bennett - Aim High (Brian Bennett at KPM 1973-1976) - 2005
 The Shadows - Shades of Rock - 1970 (med på enkelte numre).
 The Shadows - Specs Appeal - 1975
 Hank Marvin - Guitar Syndicate - 1977
 Elton John - Elton John - 1970
 Elton John - Chronicles - 2005
 Olivia Newton-John - Olivia - 1998
 Bert Kaempfert - Celebrating a Legend - 2004
 Serge Gainsbourg - London Paris - 1963-1971 - 2016

Kilde 

 Om Dave Richmond på www.allmusic.com 
 Om Dave Richmond på www.jazz4now.co.uk

Bassister fra England
Komponister fra England
Jacob Sømme

Jacob Kielland Sømme (2. maj 1862 i Stavanger - 19. juli 1940 i Moss) var en norsk billedkunstner.
Sømme var søn af byens konsul Jacob Jørgen Kastrup Sømme (1817–93), og fætter til Alexander Kielland, Kitty Kielland og billedhuggeren Valentin Kielland. Svogeren var Gerhard Gran. Han var onkel til politikeren Axel Sømme og svigerfar til Christian Julius Schou.

Efter examen artium 1881 studerede Sømme først i München fra 1882-85,
ved Académie Colarossi i Paris 1885-87,
i København 1890-92, og
i Rom 1894-95.
I hjemlandet bosatte ham sig i 1900 i Kristiania, en periode i Hølen
og i 1905 på Jeløya i Moss.

Han malede typisk idylliske sommerbilleder, primært fra lokalområdet, samt en række portrætter af børn. Derudover har han illustreret bøger, og desuden designet en såkaldt alkemugge som Egersund fajansefabrikk producerede i mange år.

Kilder 

Malere fra Norge
Personer fra Stavanger
Skagensmalerne
Alan Tarney

Alan Tarney (født 19. november 1945 i Workington, England) er en engelsk elbassist, sangskriver og musikproducer.

Tarney er nok mest kendt som sessionbassist og sangskriver. Han var med som sideman i The Shadows fra (1973-1977). Spillede bas og var sangskriver og producerede også en stribe af Cliff Richards albums bl.a. I´m No Hero (1980) og Wired for Sound (1981), og senere Always Guarenteed (1987), Stronger (1989) og Wanted (2001).
Han dannede gruppen The Tarney/Spencer Band (1974) med sin gamle partner Trevor Spencer fra Australien som spillede trommer i gruppen James Taylor Moves. Tarney og Spencer blev hurtigt et sangskriver- og producerteam, som fik et godt renommé i rock og pop musik især i England. Han er stadig aktiv i dag mest som producer og sangskriver.

Udvalgte lp'er 

 Tarney & Spencer - Something out of a Dream - 1974
 Tarney & Spencer - Tarney & Spencer - 1976
 Tarney & Spencer - Three´s A Crowd - 1978
 Tarney & Spencer - Run for Your Life - 1979
 The Shadows - Rocking With Curly Leads - 1973
 The Shadows - Specs Appeal - 1975
 The Shadows - Live at the Paris Olympia - 1975
 The Shadows - Tasty - 1977
 Cliff Richard - I am no Hero - 1980
 Cliff Richard - Wired for Sound - 1981
 Cliff Richard - Always Guarenteed - 1987
 Cliff Richard - Stronger - 1989
 Cliff Richard - Wanted - 2001
 Leo Sayer - Living in a Fantasy - 1980
 David Cassidy - Romance - 1987

Bassister fra Storbritannien
Komponister fra England
Musikproducere fra Storbritannien
Henry Wuorila-Stenberg

Henry John Carl Wuorila-Stenberg (født 6. februar 1949) er en finsk maler. Hans værker er ofte ekspressionistiske og surrealistiske i deres udtryk.

Wuorila-Stenberg blev født i Helsinki. Han studerede på Kunstakademiet i Helsinki i perioden 1967-69 og fortsatte derefter på Den Frie Kunstskole under Tor Arne og Unto Pusa. Han studerede på Accademia di Belle Arti di Roma i perioden 1970-71, hvorefter han flyttede til Vestberlin. Her færdiggjorde han i 1974 sine akademiske studer ved Universität der Künste Berlin. I 1978 studerede han anatomi ved Kunstakademiet i Dresden under Gottfried Bammes.

Wuorila-Stenberg har længe undervist i malerkunst. Han var ansat ved Aalto Universitet i perioden 1984-93 og Kunstakademiet i Helsinki i perioden 1996-2005.

I 2003 fik Wuorila-Stenberg tildelt et æresdiplom af World Cultural Council, og i 2004 fik han overrakt Den Finske Løveorden.

2013 udgav han selvbiografien Hämärän näkijä.

Litteratur 
 Immonen, Kari og Pessi Rautio. Henry Wuorila-Stenberg: From Contradiction to Compassion. Helsinki: Minerva, 2004. ISBN 951-8965-55-2.

Eksterne henvisninger 
 Wuorila-Stenbergs officielle hjemmeside

Malere fra Finland
Wilhelm von Wright

Wilhelm von Wright (født 5. april 1810, død 2. juli 1887) var en finlandssvensk maler, som særligt var kendt for sine illustrationer af fugle og fisk.

Biografi 
Von Wright blev født den 5. april 1810 i Haminalahti (svensk: Haminanlax). Hans forfædre var skotske købmænd, som bosatte sig i Narva i løbet af 1600-tallet. Hans far var en pensioneret major, som ejede et stort gods. Han voksede op i en søskendeflok på ni og blev hjemmeundervist. Hans to ældre brødre, Magnus og Ferdinand, blev senere også berømte malere.

På Magnus' initiativ rejste han i 1823 til Sverige, hvor han var med til at illustrere storværket Svenska fåglar. Den store bogserie blev sponsoreret af grev Nils Bonde.

Von Wright blev i 1833 medlem af Stockholm Handelskammer, og to år senere af Kungliga Akademien för de fria konsterna. I 1836 flyttede han til Orust i Bohuslän, hvor han i 1856 blev valgt som øens fiskerikontrollør. Kort tid efter fik han et slagtilfælde, som gjorde ham uarbejdsdygtig resten af livet. Han døde den 2. juli 1887 på Orust.

Blandt von Wrights vigtigste værker er 60 farveillustrationer til Bengt Fredrik Fries og Carl Jakob Sundevalls Skandinaviens fiskar. Han bidrog også med tegninger til Tidskrift för jägare och naturforskare.

Noter 

Malere fra Finland
Magnus von Wright

Magnus von Wright (født 13. juni 1805, død 5. juli 1868) var en finlandssvensk maler og ornitolog, som var særligt kendt for sine illustrationer af fugle. Han malede også landskabsmalerier.

Biografi 

Von Wright blev født den 13. juni 1805 i Haminalahti (svensk: Haminanlax). Hans forfædre var skotske købmænd, som bosatte sig i Narva i løbet af 1600-tallet. Hans far var en pensioneret major, som ejede et stort gods. Han var den ældste i en søskendeflok på ni. Hans brødre Wilhelm og Ferdinand blev senere også berømte malere.

Det var på gymnasiet i Turku (svensk: Åbo), at von Wright udviklede sin interesse for fugle. Han blev medlem af Carl Reinhold Sahlbergs Societas pro Fauna et Flora Fennica, selvom han ikke gik på universitetet. Han studerede på Kungliga Akademien för de fria konsterna i Stockholm i perioden 1823-25, men fik samtidig privatundervisning af Carl Johan Fahlcrantz. Han fik også tilladelse til at studere Kungliga Vetenskapsakademiens ornitologiske samling. Von Wrights professionelle virke tog for alvor fart, da han i 1820’erne blev bedt om at illustrere Carl Axel Gottlunds bogserie Otava.

Efter sit arbejde på Otava blev von Wright hyret som illustrator til storværket Svenska fåglar, der blev sponsoreret af grev Nils Bonde. Projektet blev assisteret af hans bror Wilhelm. Von Wright vendte herefter tilbage til Finland, hvor han fik arbejde som kartograf for landmålingskontoret. Han var i perioden 1845-49 ansat som konservator på Zoologisk Museum i Helsinki, og fra 1849 til 1868 underviste han i tegning ved Helsinki Universitet. I 1857 rejste han til Düsseldorf, hvor han malede en række stilleben. To år senere udgav han sit eget bogværk om finske fugle. Han var også med til at rekonstruere de botaniske og zoologiske samlinger, der var gået tabt i storbranden i Turku. Han døde den 5. juli 1868 i Helsinki.

Noter 

Malere fra Finland
Hanabi (spil)

Hanabi er et samarbejdskortspil udgivet i 2010. I spillet kender hver deltager de andres kort, men ikke sine egne, og opgaven er at spille en serie kort i en rækkefølge, så man sætter gang i et simuleret fyrværkerishow. Der er regler for hvilke oplysninger, man må give til de andre spillere, samt i den samlede mængde informationer, der må gives i løbet af et spil. I 2013 vandt Hanabi prisen Spiel des Jahres, den prestigefyldte pris for årets spil.

Spillet 
Spillet kan spilles af to til fem spillere, og et spil tager 20-30 minutter. Som i de fleste spil er der et tilfældighedsmoment i Hanabi, men ellers er der brug for evner til at deducere, huske, samarbejde samt planlægge. 

Kortbunken består af kort i fem farver (hvid, gul, grøn, blå og rød). Af hver farve har tre værdien 1, to hver af værdierne 2, 3 og 4 samt en værdien 5. Der er desuden nogle brikker, dels otte informationsbrikker, dels tre affyringsbrikker. Når spillet indledes, får hver spiller fem kort (fire, hvis der er fire eller fem, der spiller), og kortene holdes, så man ikke selv kan se forsiden, mens alle andre kan. Der spilles efter tur, hvor en spiller har en af følgende muligheder:
 Giv information: Spilleren udpeger et kort hos en af de andre spillere og giver en information om enten farven eller værdien. Når man giver information, skal der fjernes en informationsbrik.
 Smid et kort: Spilleren vælger et af sine kort og lægger det til side; det er derefter ikke længere med i spillet. Spilleren trækker et erstatningskort. Der tages en informationsbrik tilbage.
 Spil et kort: Spilleren kan vælge et af sine kort og lægge det på bordet. Der skal dannes en sekvens fra 1 til 5 i en farve. Hvis man mislykkes, fjernes en affyringsbrik.

Spillet vindes, hvis alle fem sekvenser etableres, og tabes, hvis alle affyringsbrikker forsvinder.

Referencer 

Kortspil
Arnoldus de Fine

Arnoldus de Fine, søn af kapelmester Arnold de Fine, var en dansk kongelig musiker hos Christian IV.

Liv og gerning 

Han blev opdraget i Christian IV’s kapel og blev i 1603 ansat som kgl. instrumentist. I 1620 fik han et vikariat i Roskilde. Han afgik fra tjenesten omkring 1628.

Litteratur 
Angul Hammerich: "Fine, de, Arnold" (i: Salmonsens Konversationsleksikon, 2. udgave, bind VIII; København 1916; s. 60)

Musikere fra Danmark
RiceGum

Bryan Le (født 19. november 1996), også kendt som RiceGum, er en amerikansk youtuber. Hans mest populære videoer er hans serie "These Kids Must Stopped", hvor han lavede sjov med  populære webstjerner som Loren Gray, Jacob Sartorius og Hunter Rowland. Han har opnået over 10 millioner abonnenter på sin kanal.

Bryan er af vietnamesisk og kinesisk afstamning. Hans forældre er vietnamesere og kinesere. Han er født og opvokset i Las Vegas.  Han startede sin YouTube-kanal tilbage i oktober 2012, og  lavede forskellige videoer om Call of Duty. Han fandt senere berømmelse i slutningen af 2015, da han uploadede en video med titlen "These Kids Must Be Stopped" hvor han blev opmærksom på forskellige teenageres dårlige opførsel. Le er også blevet kendt for at være sammen med Jacob Sartorius, en anden youtuber, i sine videoer.

Han er blandt andet også kendt for sine diss tracks han har blandt andet lavet diss tracks om Logan og Jake Paul, samt Ian Carter, bedre kendt som iDubbbz.

RiceGum har også en gruppe kaldt "Clout Gang" hvor der er andre youtubere med i som Alissa Violet, Brian Awadis, også kendt som FaZe Rug, Ricky Banks, kendt som FaZe Banks, Sommer Ray, Ugly God, Carrinton Durham og Amar Koomz.

Noter

Kilder

Eksterne henvisninger
 
 
 

 

YouTubere fra USA
L.P. Christensen (redaktør)

Lorens Peter Christensen (født 10. marts 1882 i Rinkenæs, død 5. maj 1960 i Flensborg) var chefredaktør for Flensborg Avis 1940-1960 samt lokalpolitiker.

Søn af landmand Claus Peter Christensen (1839-1918) og Margrethe Marie Høck (1849-1931). Gift 26. oktober 1912 med Margrethe Jensen, født 29. september 1884 i Adelby sogn, død 7. marts 1971 i Flensborg, datter af bygmester Martin Diederich Jensen (1853-1934) og Anna Maria Thomsen (1853-1930).

L.P. Christensen blev ansat på Flensborg Avis i 1898 som journalistelev og blev redaktionssekretær i  1906, da redaktør Jens Jessen døde. I perioden 1940-1960 var han avisens ansvarshavende redaktør. 

Som sønderyde var han indkaldt til tysk krigstjeneste 1915-18 og igen i 1944 til tysk »Folkestorm«, Volkssturm.
Han var medlem af bestyrelsen for Dansk Skoleforening i Flensborg fra 1921, næstformand 1935-51, formand fra 1951 til sin død. Han var medlem af Flensborg byråd fra 1924 til borgerrepræsentationens ophævelse 1. januar 1934, og derefter udnævnt til rådsherre, rådmand 1945, vicebypræsident i 1955. Han blev Flensborg bys æresrådmand 1955 og var medlem af forretningsudvalget for de danske Sydslesvigeres fællesråd og efter dettes ophævelse medlem af hovedstyrelsen for Sydslesvigsk Forening. Medlem af Flensborg bys hovedudvalg for tysknordiske foranstaltninger under østersøåret 1931. Han gennemførte fra 1926 danske gæstespil på Flensborg bys teater og andensteds i Sydslesvig og var næstformand for Borgerforeningen i Flensborg fra 1930, formand 1955, æresformand fra 1958.

Redaktør af afstemningsværket Slesvig delt (1922, 2. oplag 1923) og af Grænsebogen (1923). Medarbejder ved Haandbog i det slesvigske Spørgsmaals Historie, Flensborg Bys Historie og andre nationale værker; også: Borgerforeningen i Flensborg gennem 100 Aar (1935); Graasten Bank 1920-45.

Sønderjyllands historie
Personer fra Sønderjylland (i Danmark)
Personer fra Broager
Chefredaktører fra Danmark
Danskere i 1. verdenskrig